Dragi moji, evo nas na zadnjoj temi… Kratkoj, ali važnoj. Sve nakon ove teme bit će ponavljanje onoga što smo kroz proteklu godinu učili.

Zadatak iz ove teme je nešto zahtjevniji i za nj ćete svi dobiti ocjenu iz stvaralačkog izražavanja. Onaj tko informacije napiše posve točno – može dobiti i pet iz znanja.

**TIJELOVO**

Kratko objašnjenje vjeroučiteljice Martine možete poslušati na poveznici <https://www.youtube.com/watch?v=zJF2WN6X_e4&fbclid=IwAR0NnNfV1lwjvUbo6Vsbhbg7vk6QcGwkgi09hfS7y-gWd3fTjPK4Caoh1g4>.

Nešto o ovoj temi možete pronaći i u svojim udžbenicima na 83. i 84. stranici.

**Zadatak**

Nemojte prepisivati sažetak koji ona traži na kraju.

Vaš je zadatak napraviti plakat kojim ćete pozvati ljude na proslavu Tijelova. Za potrebe zadatka ćemo zamisliti da nema mjera zaštite od korona virusa i da je situacija posve normalna. Pažljivo pročitajte što sve plakat treba sadržavati.

**Plakat treba:**

* **biti napravljen na bijelom papiru ili dvolistu iz bilježnice**
* **sadržavati jasno prikazane osnovne informacije što je Tijelovo** (dovoljna je jedna do dvije rečenice)
* **imati ilustraciju Presvetog Oltarskog Sakramenta** (svejedno da li samo u pokaznici ili u rukama svećenika tijekom procesije) napravljenu bojama (ne olovkom ili crno-bijelo)
* **navesti kada se slavi Tijelovo ove godine** (pomoć: datum ćete izračunati znajući da se Tijelovo slavi u četvrtak nakon svetkovine Presvetog Trojstva, Presveto Trojstvo u nedjelju nakon Pedesetnice ili Duhova, a Duhovi 7 sedmica / 7 tjedana nakon Uskrsa, a Uskrs je ove godine bio 12. travnja)
* **biti slikan i poslan do petka navečer**.

Koliko ovih elemenata ostvarite u plakatu – toliku ćete ocjenu dobiti.

**Za dobrovoljce!**

Isus je među nama prisutan u Presvetom Oltarskom Sakramentu (u hostiji koja je po svećenikovoj molitvi postala Isusovo Tijelo i koja se čuva u crkvama u svetohraništima). Nadam se da niste zaboravili što znače ove riječi.

No, Isus je među nama prisutan i na neke druge načine. Tko želi, može riješiti zadatak na 76. i 77. stranici Radne bilježnice i otkriti ih.

Ovoj temi dodajem i dvije poveznice na kojima možete vidjeti kako je izgledala najveća proslava Tijelova slavilo u Šibeniku zadnjih godina.

* Jeste li sudjelovali?
* Možete li pronaći sebe?
* Možete li pronaći barem nekoga poznatoga?

<https://sibenskiportal.rtl.hr/biskupija/fotovideo-misom-i-procesijom-sibencani-proslavili-tijelovo/>

<https://www.sibenska-biskupija.hr/vjernici-grada-sibenika-proslavili-svetkovinu-tijelova-misno-slavlje-i-procesiju-predvodio-je-biskup-tomislav-rogic/>